‘હા, એ પણ મારી. બદલાવ છે મારા બાબલા બદલાવ છે, પણ તને બહુ ધ્યાનમાં ન આવ્યું; કારણ કે બહારના રૂપને જ જોયું.’ પ્રભુ બોલ્યા. ‘નાઓ કૅરફુલી લિસન કર. અસ્તિત્વ એક પણ વ્યક્તિત્વ અલગ-અલગ. મેં જીવ બધામાં મૂક્યો, પણ બધાનાં જીવન અલગ-અલગ. મેં જિંદગી સરખી આપી, પણ આયખું અલગ-અલગ. સરળતાથી ઓળખી શકાય એટલે ચહેરા અને અવાજ અલગ-અલગ. દરેકની હાઇટ-બૉડી અલગ. અરે બકા, મગજ બધાને એકસરખાં અખરોટનાં ફાડિયાં જેવાં, પણ અંદરના વિચારો ને બુદ્ધિ બધું જ અલગ-અલગ. લોહી બધાનું લાલ, પણ ડૉક્ટર પણ ન શોધી શકે એ ખાનદાનીના ટકા બધાના અલગ-અલગ. હૈયાં બધાને સરખાં પણ અંદરની લાગણીઓ જુદી-જુદી. સાચું કહું તો શબ્દોની નકલ તો કોઈ પણ કરી શકે, પણ લાગણીઓની નકલ કોઈ ન કરી શકે. આ બધી બધાને ખબર છે. ને તું કહે છે કાનમાં માલ બગાડ્યો... એ ન બગાડ્યો હોત જો દેખવામાં કેવી તકલીફ પડે?’